laion/Wikipedia-Exotic huggingface dataset:
בנק ולירו

בנק ולירו ושות' נוסד בשנת 1848 על ידי יעקב ולירו, חיים אמזלאג ואיש העסקים הארמני, יעקב פאסקאל, והיה הבנק הראשון בארץ ישראל. על פי נחום דוד פריימן ב"ספר הזיכרון הירושלמי" (1913) הון היסוד של הבנק עמד על 3,000,000 פרנקים שהיו שווי ערך ל-120,000 ליש"ט. הסניף הראשי של הבנק היה בתוך העיר העתיקה סמוך לשער יפו, בדירה בת 2 חדרים. עם התרחבות פעילות הבנק נפתחו שני סניפים נוספים, האחד בעיר יפו שנוהל על ידי בנו הבכור של יעקב, משה יוסף (1837–1879), והשני בעיר הראשית של האזור, דמשק. חיים אהרן, בנו הצעיר של יעקב ולירו, החל לעבוד בבנק שניהל אביו בגיל 15. בשנת 1875 התמנה למנהל סניף הבנק בירושלים, ובשנת 1880, לאחר מות אחיו יוסף, התמנה למנהל הכללי של הבנק. בתחילת פעילותו עסק הבנק במתן שירותים פיננסיים לאוכלוסייה המקומית, כגון פיקדונות, הלוואות והעברת כספים. עם הרחבת פעילותו, החל לעסוק גם במתן שירותים פיננסיים לממשלה העות'מאנית, לקונסוליות הזרות, ולמוסדות המסונפים לכנסיות ולאגודות צדקה. לבנק היה מעמד חשוב בהתפתחות החברה היהודית בארץ ישראל. דרך הבנק הועברו מאירופה כספים לארגונים, למוסדות ולתושבים יהודיים. בין השאר הועברו באמצעות הבנק חלק מכספי החלוקה שהגיעו לירושלים מאירופה. החלוקה הייתה גורם משמעותי בכלכלת העיר. מקבליה נחלקו לשני סוגים: מקבלי "החלוקה הקטנה", שקיבלו מזומנים, ומקבלי "החלוקה הגדולה" שהיו מקבלים שטרות לפירעון במועד עתידי ולווים כנגדם מזומנים מהבנק. במחצית השנייה של המאה ה-19 וכחלק מתהליך הרחבת פעילותו, החל הבנק לעסוק בהעברת כספים ובאספקת שירותים בנקאיים לצליינים הרוסים הרבים שהגיעו לירושלים בעקבות רכישת הקרקעות של השטח העתיד להיקרא מגרש הרוסים. בנוסף לכך עסק הבנק גם במימון הבנייה של מתחם מוקף חומה ובו כנסייה, בית חולים, אכסניות לעולי רגל ובית מגורים לקונסול הרוסי. השותף המייסד, הארמני פאסקאל, שימש בין היתר גם כמתורגמן של הקונסוליה האוסטרית בירושלים. באמצעות קשריו השפיע על הקיסר האוסטרי פרנץ יוזף לפעול בניהול ענייניו הכספיים הנרחבים בארץ באמצעות בנק ולירו. הקיסרות האוסטרו-הונגרית הייתה בעלת אינטרסים רבים בארץ, והקימה בירושלים בית דואר ששירת את התושבים וכן את מבנה האכסניה האוסטרית שהוקמה כמוסד דתי אך נמצאה בחסות הקונסוליה האוסטרית בעיר. בנק ולירו סיפק שירותים שונים לעסקיו של הברון אדמונד ג'יימס דה רוטשילד בווינה, בלונדון ובפריז. משהחל הברון להשקיע כספים בארץ ישראל הוא נעזר בשירותי הבנק לצורך העברת הכספים והפקדתם. כך למשל, בשנת 1854 הקימה משפחת רוטשילד את בית החולים היהודי הראשון בירושלים, בית החולים מאיר רוטשילד. הכספים שהועברו לצורכי מימון הבנייה הועברו באמצעות בנק ולירו. בשנת 1883 הודיע הברון למנהל מקוה ישראל על פתיחת חשבון אשראי של עשרת אלפים פרנק בבנק ולירו בירושלים לסיוע להתיישבות העברית. במהלך שנות פעילות הבנק התפתח עיסוקו בתחום הנדל"ן, הבנק רכש בעלות על קרקעות בעיקר בדרך של רישום משכנתאות כנגד הענקת הלוואות וממימושן. לאחר שנים של פעילות פיננסית ענפה כאחד הבנקים היחידים בארץ ישראל, נסגר הבנק סופית בשנת 1915, כפועל יוצא מתוצאות מלחמת העולם הראשונה, תהליכי המודרניזציה והחילון, ופנייתו של הדור הצעיר במשפחה למקצועות אחרים. בנקים בירושלים של אז – בנק ולירו עופר אדרת, העסקים עם הקייזר היו טובים, באתר הארץ, 21 בינואר 2013 מרינה קיגל, תולדות משפחת הבנקאים הראשונה בארץ ישראל, באתר אנו, 6 באוגוסט 2023
מרי ברטון

מרי ברטון (באנגלית: Mary Barton) הוא הרומן הראשון מאת הסופרת הבריטית אליזבת גאסקל, הוא פורסם ב-1848. העלילה מתרחשת בעיר מנצ'סטר שבאנגליה בזמן שנות השלושים והארבעים של המאה ה-19, והיא מתייחסת לקשיים שהמעמדות הנמוכים ביותר בתקופה הוויקטוריאנית היו צריכים להתמודד איתם. הרומן מתחיל במנצ'סטר, שם אנחנו מכירים את משפחת ברטון ואת משפחת וילסון, שתי משפחות ממעמד הפועלים. ג'ון ברטון מתגלה כאדם המטיל ספק בחלוקה של העושר וביחסים שבין העניים לעשירים. בנוסף הוא גם מתאר איך גיסתו אסתר נעלמה לאחר שברחה מביתה. מיד לאחר מכן מרת ברטון מתה, וג'ון נשאר עם ביתו מרי להתמודד עם העולם האכזרי סביבם. ג'ון המדוכא הושפע קשות ממותו של בנו טום בגיל צעיר, לאחר מות אשתו, הוא מתחיל להיות מעורב בארגונים למען זכויות העם אשר מתקשרים לארגוני המסחר. מרי מתחילה לעבוד אצל תופרת (אביה התנגד לכך שהיא תעבוד במפעל), היא הופכת למושא אהבתם של העובד ג'ם וילסון והנרי קארסון העשיר, בנו של בעל בית חרושת. מרי מקווה להתחתן עם הנרי קארסון וכך להבטיח לה ולאביה חיים נוחים, אבל מיד לאחר שהיא מסרבת להצעת הנישואין של ג'ם היא מבינה שהיא באמת מאוהבת בו. היא מחליטה להתחמק מקארסון ומקווה שתוכל להראות את רגשותיה לג'ם במהלך הזמן. ג'ם מאמין שהחלטתה סופית, למרות שרגשותיו כלפיה לא משתנים. בינתיים אסתר שבה ומנסה להגיד לג'ון ברטון שהוא חייב להציל את מרי מלהפוך להיות כמוה, אישה מופקרת. ג'ון רק מרחיק אותה והיא נכנסת לכלא במשך חודש באשמת שיכרות. לאחר שהיא משתחררת היא מדברת עם ג'ם על אותו נושא. ג'ם מבטיח לה שהוא יגן על מרי ומתעמת עם קארסון, בסופו של דבר הם רבים. שוטר עד לקרב שלהם. זמן קצר אחר כך קארסון נמצא מת כתוצאה מירי וג'ם נעצר על חשד, הרובה שלו נמצא בזירת הפשע. אסתר מחליטה לחקור את העניין ומגלה שהריפוד שעטף את הרובה הוא פיסת נייר עם השם של מרי. היא מבקרת את מרי ואומרת לה להציל את אהובה, לאחר שהיא עוזבת מרי מבינה כי האשם הוא אביה ולא ג'ם. עכשיו היא חייבת להציל את ג'ם בלי לחשוף את אביה. בעזרת ג'וב לף (הסב החכם של חברתה מרגרט), מרי נוסעת לליברפול למצוא את האדם היחיד שיכול לספק אליבי לג'ם, ויל וילסון, בן דודו של ג'ם ומלח שהיה עמו בלילה של הרצח. לרוע המזל הספינה של ויל בדיוק עוזבת את הנמל, מרי רודפת אחרי הספינה בסירה קטנה וויל מבטיח שהוא יחזור להעיד. בזמן המשפט ג'ם לומד על אהבתה של מרי אליו. וויל מגיע ומעיד, ג'ם נמצא חף מפשע. מרי נופלת למשכב בזמן המשפט ולאחר שהיא מבריאה היא חוזרת למנצ'סטר להתמודד עם אביה, אשר יסורי המצפון הרסו אותו. הוא מספר לאביו של קארסון את האמת, שהוא הרוצח ושמה שגרר אותו לרצח זה חוסר השיווין בין המעמדות. אביו של קארסון עדיין מחפש נקמה אך לאחר שהוא חוזר בתשובה הוא סולח לג'ון שמת מיד לאחר מכן. ג'ם מחליט לעזוב את אנגליה, המוניטון שלו נהרס והוא לא יכול למצוא עבודה. הרומן מסתיים עם ג'ם ומרי, כעת בעל ואישה והורים לילד, ועם מרת וילסון, אימו של ג'ם, החיים באושר בקנדה. צפון ודרום, אחד מרומניה המאוחרים של גאסקל בעל נושא דומה. אליזבת גסקל, ‏מרי ברטון, בפרויקט גוטנברג (באנגלית) מרי ברטון, באתר אנציקלופדיה בריטניקה (באנגלית)
דטונציה (מנועים)

דטונציה (באנגלית: Engine knocking) הוא תהליך אשר המתרחש כאשר תערובת הדלק ואוויר במנועי בעירה פנימית המונעים בבנזין מוצתת לפני שהבוכנה הגיעה לשיא מהלכה - הזמן האופטימלי להצתת התערובת. כאשר המנוע עובד בהספק גבוה של למעלה מ-60% מצערת, המנוע עשוי להשמיע בזמן הדטונציה רעש חזק אופייני של צלצולים ומשם מגיע השם בלועזית - engine knocking. ללא ביצוע פעולות מיידיות לדיכוי הדטונציה יגרם נזק משמעותי לאטמים בבוכנת המנוע ולאחר מכן ולנזק למנוע. דטונציה נגרמת ממספר גורמים אפשריים: גורם ראשון נובע כאשר משחיזים את ראש המנוע נוצר יחס דחיסה גבוהה ומכך נוצרת ההתלקחות העצמית. מפלג תקול (יש צורך לכוון זוויות הצתה). מפלג הרוס, שלא מעביר את מתח ההצתה הדרוש. חוטי הצתה תקולים, בלויים, או שאינם מסוגלים להעביר את המתח מהמפלג. מצתים גמורים, שלא מוציאים את המתח הדרוש להצתת התערובת הנמצאת בתוך תא הבעירה. מודול הצתה אלקטרוני תקול. חוטי הצתה הרוסים או בלויים. מצתים תקולים. מחשב הצתה תקול. שימוש בדלק באוקטן שאינו תקין. הצטברות של משקעים על הבוכנה המתלהטים וגורמים להצתת התערובת. משקעים עלולים להיווצר כתוצאה מפעולת מנוע זמן רב בהספק גבוה ובמצערת קבועה. ישנן כיום שתי שיטות מקובלות לזיהוי מצב דטונציה: שימוש ב-knock sensor - סוג חומרה מסוג מיקרופון שמותקן על גבי כל אחת מהבוכנות, מקליט את הרעש הבוקע מהמנוע ומזהה את הרעש האופייני למנוע בזמן דטונציה. שימוש ברכיב תוכנה המשולב בבקר המנוע או במחשב אחר המזהה את ריטוטי הסלד האופייניים למצב של דטונציה הנוצרים כתוצאה מההצתה המוקדמת. כאשר הגורם לדטונציה הוא הצטברות של משקעים על הבוכנה ניתן לסגור את המצערת, תהליך זה מפחית באופן מיידי את הספק המנוע ופעמים רבות גורם גם לשטיפה של המשקעים דרך מערכת הפליטה של המנוע. System and method for alerting and suppression of detonation and/or pre ignition phenomena in internal combustion engines by monitoring rpm fluctuation, נבדק ב-2019-03-31
צ'רצ'יל (טנק)

צ'רצ'יל (באנגלית: Churchill) הוא טנק חי"ר בריטי שהופעל במלחמת העולם השנייה ולאחריה. בשנות ה-30 של המאה ה-20 צפה הצבא הבריטי שהמלחמה הבאה באירופה תתנהל בדומה למלחמת העולם הראשונה. כתוצאה מציפיות אלה פיתח הצבא הבריטי טנקים הידועים כטנק חי"ר, שנועדו לנוע עם חיל רגלים בהתקפה, לחצות שוחות ותעלות, ולהשמיד קיני מקלעים. אחד הפיתוחים היה A20, טנק שדמה מאוד לטנקים הבריטיים ממלחמת העולם הראשונה, שפיתוחו התנהל בסוף שנות השלושים. אלא שהבליצקריג הגרמני בפולין וצרפת ב-1940 הבהיר לבריטים שהמלחמה הולכת להיות שונה לחלוטין מהתרחישים שנרקחו בבריטניה. הבריטים, במקום לנטוש את ייצור טנקי החי"ר, החליטו לשפר את עיצוב ה-A20 ולהכניס אותו לשירות. הטנק תוכנן בזמן קצר מאוד, כאשר הדגש היה על מיגון ולא על ניידות. רוב המזקו"ם הועתק מה-A20, והחימוש העיקרי היה תותח 40 מ"מ בצריח ובנוסף תותח הוביצר בתובה (ההוביצר נותר על הנייר ולא נכנס לפס הייצור). הטנק נקרא על שם ראש ממשלת בריטניה וינסטון צ'רצ'יל. ב-1 ביולי 1940 דרש צ'רצ'יל ש-500 טנקים מדגם A22 ייוצרו עד מרץ. זאת, אף על פי שלמעשה לא היה אבטיפוס או זמן לבחון את העיצוב. בסופו של דבר יוצרו אבות טיפוס והטנק נבחן בצורה מקוצרת מאוד, כאשר הטנקים הראשונים יוצר ביוני 1941. החברה המייצרת הזהירה שלטנק מגרעות רבות ויש צורך בשיפורים, אך בריטניה שוועה לנשק והטנק נכנס לשירות. עיקר הבעיות נבעו מהמנוע, שהורכב למעשה משני מנועי שישה צילינדרים שחוברו יחדיו. לא זו בלבד שהמנוע היה חלש מדי למשקלו הרב של הטנק, הוא גם נטה להתקלקל ומיקומו הקשה על תיקונים בשטח. בנוסף התותח בקוטר 40 מ"מ היה בלתי מספק. מגרעות אלו הובילו לתפקוד לקוי של הטנק במבצעים בהם נעשה בו שימוש (כגון הפשיטה על דייפ) ונשקל לוותר על ייצורו. אבל הבריטים החליטו להמשיך לשפר את הטנק, וגרסאות חדשות ומשופרות שרתו עד סוף המלחמה, ואחריה עד 1952. לצ'רצ'יל נעשו שיפורים ותיקונים רבים. אף על פי שאף פעם לא היה מקביל לטנקים גרמניים או אפילו לטנקים אחרים של בעלות הברית, הצ'רצ'יל היה מוגן היטב ושימש כפלטפורמה מעולה לטנקים ייעודיים שונים. באופן מרשים טנקי צ'רצ'יל אף הצליחו להביס את טנקי הטיגר במספר מקרים (אם כי לרוב, כמו כל הטנקים הבריטים, הם שילמו על כך מחיר כבד). להלן רשימת דגמים משופרים עיקריים: סימן 3 ו-4 - בגרסאות אלה היה צריח חדש שאיפשר התקנת תותחי 57 מ"מ. סימן 5 - טנקים אלה חומשו בהוביצר בקוטר 95 מ"מ ששימש לירי מטווח קרוב. סימן 6 - למעשה סימן 4 חמוש בתותח 75 מ"מ. סימן 7 ו"קרוקודיל" - הסימן 7 היה צ'רצ'יל שמיגונו שופר. המזקו"ם שופר כדי לעמוד במשקל הנוסף. ה"קרוקודיל" היה למעשה מתקן שכלל להביור מותקן בתובה ומכל דלק שהפך את הצ'רצ'יל ללהביור נייד וממוגן. AVRE - רק"ם הנדסי שנועד בעיקר להשמדת ביצורים. הנשק העיקרי היה מרגמה בקוטר 290 מ"מ שירתה פצצות במשקל 18 ק"ג. בנוסף ה-AVRE נשא לעיתים גשרים, ציוד לשיפור דרכים, ומטעני חבלה. טנק צ'רצ'יל(הקישור אינו פעיל) באתר יד לשריון צ'רצ'יל, באתר אנציקלופדיה בריטניקה (באנגלית)
אבולוציה (פירושונים)

האם התכוונתם ל... ביולוגית אבולוציה אבולוציה מתכנסת אבולוציה מתבדרת קו-אבולוציה בתחומים אחרים אבולוציה של השפה אבולוציה חברתית ותרבותית פסיכולוגיה אבולוציונית אבולוציה (סרט) (Evolution) – סרט מדע בדיוני אמריקאי משנת 2001 Evolution (אלבום) (פירושונים) – מספר אלבומים בשם זה אבולושן (WWE) – אירוע היאבקות Evolution – תוכנת דואר אלקטרוני התפתחות (פירושונים)
שפיטה

האם התכוונתם ל... שפיטה – תפקידו של השופט שפיטה – גישה ביקורתית המביעה חוסר פתיחות כלפי אחרים כושר שפיטה – יכולת קבלת החלטות הנבחנת בין היתר בבדיקת מצב פסיכיאטרי שפיטה – שם הבמה של הזמרת רותם שפי
גלבוע

האם התכוונתם ל... הר הגלבוע – רכס הרים בישראל, שלוחה של הרי השומרון מועצה אזורית הגלבוע – מועצה אזורית במחוז הצפון של מדינת ישראל מעלה גלבוע – קיבוץ דתי על הר הגלבוע המוסד החינוכי גלבוע – שימש כבית ספר תיכון משותף לקיבוצים בית אלפא, מסילות, ניר דוד ורשפים, כיום מרכז קליטה לעולים מאתיופיה גלבוע (מכונית) – מכונית משפחתית מדגמי הסוסיתא מתוצרת אוטוקרס. יוצרה בחיפה ב-1966. נקראה על שם הר הגלבוע גלבוע – רובה סער ישראלי אישים איילת גלבוע – ראש החוג לארכאולוגיה באוניברסיטת חיפה איתן גלבוע – פרופסור לתקשורת וממשל באוניברסיטת בר-אילן אמיר גלבע – מתרגם ומשורר עברי ברוך גלבוע – תת-אלוף בצה"ל ומנכ"ל מפעלי רכב אשדוד דוד גלבוע – צייר ישראלי הלל גלבוע – כדורסלן עבר ישראלי. טל גלבוע – אקטיביסטית למען זכויות בעלי חיים ישראלית. יורם גלבוע – תת-אלוף בצה"ל מפקד פיקוד הנח"ל יעקב גלבוע – מלחין ישראלי יצחק גלבוע – כלכלן ישראלי מאיר גלבוע – קרימינולוג ישראלי וניצב משנה בדימוס מנוחה גלבוע – פרופסור בחוג לספרות עברית באוניברסיטת תל אביב ניב גלבוע – עורך ומגיש בערוץ 10, בנה של שולמית גלבוע עמוס גלבוע – ראש חטיבת המחקר בצה"ל, פרשן במעריב שולמית גלבוע – סופרת ישראלית גלבו
צ'רצ'יל (פירושונים)

האם התכוונתם ל... וינסטון צ'רצ'יל: וינסטון צ'רצ'יל – ראש ממשלת בריטניה בשנים 1940–1945 ובשנים 1951–1955 וינסטון צ'רצ'יל (1620–1688) – חייל, היסטוריון ופוליטיקאי אנגלי וינסטון צ'רצ'יל (משחתת) – משחתת אמריקאית רכס וינסטון צ'רצ'יל – רכס הרים בהרי הרוקי הקנדיים אישים נוספים: ג'ון צ'רצ'יל (פירושונים) – אישים נוספים בשם "ג'ון צ'רצ'יל" ג'ורג' ספנסר-צ'רצ'יל, הדוכס החמישי ממרלבורו ג'ורג' ספנסר-צ'רצ'יל, הדוכס השישי ממרלבורו ג'ורג' צ'ארלס ספנסר-צ'רצ'יל, הדוכס השמיני ממרלבורו ג'ק צ'רצ'יל – גיבור מלחמה בריטי במלחמת העולם השנייה הנרייטה צ'רצ'יל – שם נעוריה של הנרייטה גודולפין, הדוכסית השנייה ממרלבורו ויליאם צ'רצ'יל – מגלה ארצות, פילולוג, דיפלומט ואתנולוג אמריקאי צ'ארלס ספנסר-צ'רצ'יל, הדוכס התשיעי ממרלבורו קלמנטיין צ'רצ'יל – בת אצולה בריטית ואשתו של וינסטון צ'רצ'יל קריל צ'רצ'יל – מחזאית בריטית רואל ואנס צ'רצ'יל – מתמטיקאי אמריקאי רנדולף צ'רצ'יל – מדינאי בריטי שרה צ'רצ'יל, הדוכסית ממרלבורו יצחק קלפטר – מוזיקאי ישראלי, כונה "צ'רצ'יל" שונות: צ'רצ'יל (קנדה) – יישוב בפרובינציית מניטובה בקנדה צ'רצ'יל (טנק) – טנק חי"ר בריטי ג'ני: ליידי רנדולף צ'רצ'יל – סדרת דרמה תקופתית בריטית הצ'רצ'ילים – להקה ישראלית מוזיאון צ'רצ'יל וחדרי המלחמה של הקבינט – מוזיאון מלחמה בלונדון רחוב צ'רצ'יל 1 – גורד שחקים בלונדון
מלחז אקישבאיה

מלחז אקישבּאיָה (באבחזית: Малхас Акышьбаиа; בגאורגית: მალხაზ აკიშბაია; נולד ב-6 במאי 1972) הוא פוליטיקאי אבחזי וראש הממשל דה יורה של אבחזיה בשנים 2006–2009. אקישבאיה נולד ב-1972, ב"גודאווי" שבמחוז גאלי אבחזיה אסס"ר. הוא סיים את לימודיו בשנת 1994 באוניברסיטת קייב, ואת המסטר הוא סיים באוניברסיטת אוקספורד. במהלך פעילותו הפוליטית הוא מילא שורה של תפקידים, ביניהם שר הכלכלה של גאורגיה (1999–2001), ובשנת 2004 שר ההגנה ולאחר מכן, ראש המועצה לביטחון לאומי של גאורגיה. מדצמבר 2004 ועד למרץ 2006 הוא כיהן כשר האוצר בממשלת הרפובליקה האוטונומית של אבחזיה והפך לאחר מכן, במרץ 2006, לראש ממשלת הרפובליקה האוטונומית של אבחזיה. אתר האינטרנט הרשמי של מלחז אקישבאיה ערך זה הוא קצרמר בנושא פוליטיקאים ובנושא אבחזיה. אתם מוזמנים לתרום לוויקיפדיה ולהרחיב אותו.
המנון צ'אד

ההמנון הלאומי של צ'אד קרוי "La Tchadienne" - בתרגום מילולי: שירם של בני צ'אד. ההמנון נכתב על ידי לואי ז'ידרול וקבוצת התלמידים שלו, והולחן על ידי פול ויאר. ה-La Tchadienne נבחר להיות ההמנון הלאומי של צ'אד בשנת 1960. Peuple Tchadien, debout et à l'ouvrage Tu as conquis la terre et ton droit; Ta liberté naîtra de ton courage. Lève les yeux, l'avenir est à Toi. O mon Pays, que Dieu te prenne en garde, Que tes voisins admirent tes enfants. Joyeux, pacifique, avance en chantant, Fidèle à tes anciens qui te regardent. העם הצ'אדי, קום ותן כתף! כבשת את האדמה ואת זכותך; חירותך תיוולד מאומץ-לבך, הרם עיניך, העתיד הוא שלך! הו, ארצי, ישמור עלייך האל, ויעריצו-נא שכנייך את בנייך. התקדמי בשירה, מאושרת ושלווה, נאמנה לאבותייך הצופים בך. דגל צ'אד סמל צ'אד
כפרה

האם התכוונתם ל... כפרה (מחילה) – מחילה גמורה על חטא, בדרך כלל מידי האל. יום כיפור (יוֹם הַכִּפּוּרִים) – ממועדי ישראל, נחשב ליום הקדוש ביותר בשנה. חל בעשרה בתשרי. במוקד היום עומדות תשובה, סליחה ובקשת כפרה. זהו הצום היחיד בו יצומו אף אם יחול בשבת. כפרות – מנהג יהודי קדום הנהוג בערב יום הכיפורים, המהווה מעין "פדיון נפש". בעבר, נעשה באמצעות תרנגולות. אות הכפרה והשלום – ארגון גרמני התנדבותי שהוקם לאחר מלחמת העולם השנייה כדי לכפר על מעשי המשטר הנאצי, נקרא לעיתים גם "כפרה". כפרה (רומן) – ספר מאת איאן מקיואן. תורגם לעברית ויצא לאור בהוצאת עם עובד - ספריה לעם בתשס"ב /2002. כפרה (סרט) – סרט שמבוסס על ספר זה. דריו מאריאנלי זכה בפרס אוסקר (2007) כמלחין הפס-קול של הסרט כפרה (שיר) – סינגל בביצוע קווין רובין ורותם כהן כָּפְרָה – תוכנת כופר שמגבילה גישה למערכות המחשב הנגוע בדרך מסוימת, ומשמשת לסחוט מהמשתמש תשלום כסף (דמי כופר) על מנת שתוסר מגבלת הגישה. כפרה עליך – ביטוי ישראלי שמקורו ממרוקאית יהודית קפרה כפרא
צ'וי הונג-מן

קוריאה זהו שם קוריאני; שם המשפחה הוא צ'וי. צ'וֹי הוֹנְגּ-מַן (בקוריאנית 최홍만; ‏נולד ב־30 באוקטובר 1980) הוא קיקבוקסר דרום קוריאני. המתחרה הגדול ביותר בספורט לחימה מקצועי: גובהו 2.18 מטרים ומשקלו 149 קילוגרם. כעת הוא מתמודד בתחרות K-1. צ'וי החל להתאגרף בשנת 2005 וב-19 במרץ של אותה שנה נערך הקרב הראשון שלו נגד וקשויו, שהיה מתאבק סומו. מכיוון שוואקשויו היה חסר ניסיון כקיקבוקסר ניצח צ'וי בנוקאאוט כבר בדקה בשנייה של הסיבוב הראשון. מאז החל להתפרסם בעולם הלחימה וצבר מעריצים רבים. הקרב השני שלו נגד אקבונו, לשעבר אלוף סומו, בגובה 1.96 מטר, ובמשקל 235 ק"ג. צ'וי ניצח גם אותו לאחר שנפל בפעם השלישית. בקרב הרביעי שלו התמודד נגד טום הווארד, ולאחר מספר סיבובים ניצח צ'וי לאחר מספר מהלומות שהנחית באמצעות ברכיו. הפסדו הראשון היה לרמי בונזאסקי ב-19 בנובמבר 2005, הוכרע בהכרעת השופטים. 12 ניצחונות 5 הפסדים מתוכם הפסד 1 בנוקאאוט מדיה וקבצים בנושא צ'וי הונג-מן בוויקישיתוף דף הלוחם באתר K-1 צ'וי הונג-מן, במסד הנתונים הקולנועיים IMDb (באנגלית) צ'וי הונג-מן, באתר AllMovie (באנגלית) צ'וי הונג-מן, במסד הנתונים הקולנועיים KinoPoisk (ברוסית) ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
המנון אתיופיה

צעדי קדימה, אדמת אתיופיה היקרה (באמהרית: ወደፊት ገስግሺ ውድ እናት ኢትዮጵያ) הוא ההמנון הלאומי של אתיופיה. השיר הפך להמנון הלאומי של המדינה בשנת 1992. מילות השיר חוברו על ידי דרג'ה מלקו מנגשה, והמנגינה חוברה על ידי סולומון לולו מיטיקו. דגל אתיופיה סמל אתיופיה מידע על היצירה "המנון אתיופיה" באתר מיוזיק בריינז בפירוש המילולי הישיר מאמהרית במקום אדמה מופיעה המילה אמא.
נבחרת טורקיה בכדורסל

נבחרת טורקיה בכדורסל היא נבחרת הכדורסל הלאומית של טורקיה. הנבחרת מנוהלת על ידי התאחדות הכדורסל הטורקית. הדירוג הנוכחי של נבחרת טורקיה ברשימת הדירוג של פיב"א לנבחרות גברים, הוא המקום ה-27 בעולם, נכון ל-10 באוגוסט 2024, ירידה של 3 מקומות לעומת דירוג קודם. נבחרת טורקיה נחשבת לאחת הנבחרות החזקות בעולם. הישגי השיא של הנבחרת הם המקום השני באליפות העולם בכדורסל בשנת 2010, אשר אותה אירחה וכן המקום השני באליפות אירופה בשנת 2001. סגל הנבחרת לטורניר מוקדמות אולימפיאדת טוקיו (עמודת 'קבוצה' מתייחסת למועדון בו שיחק השחקן בזמן הטורניר): מדיה וקבצים בנושא נבחרת טורקיה בכדורסל בוויקישיתוף אתר האינטרנט הרשמי של נבחרת טורקיה בכדורסל דירוג לנבחרות לאומיות גברים באתר פיב"א
AssaultCube

AssaultCube (לשעבר ActionCube) הוא משחק ירי בגוף ראשון למחשבים אישיים, המבוסס על מנוע המשחק Cube. הוא נועד בעיקר למשחק מקוון, אך קיימת גם האפשרות לשחק נגד המחשב. AssaultCube זמין להורדה בחינם עבור מערכות ההפעלה Windows‏, לינוקס ו־Mac OS X. פיתוח AssaultCube החל ביולי 2004 על ידי מספר חברים בקהילת המשחק Cube. הגרסה הרשמית הראשונה הופיעה בנובמבר 2006. התוכנית הייתה ליצור משחק חדש לחלוטין שיכלול את הפשטות וסגנון התנועה של Cube אך בסביבה ריאליסטית יותר. ב־6 במאי 2007 שם המשחק שונה מ־ActionCube ל־AssaultCube בעקבות בקשה ממפתחי המשחק Action Quake. כיום פועלים עשרות שרתים למשחק מקוון. AssaultCube עוצב כמשחק ריאליסטי יותר ומוכוון פעולת צוות מ־Cube. בהשוואה למשחקים אחרים, AssaultCube איטי מ־Quake אך מהיר מ־Counter Strike. ניתן להשתייך לאחת משתי קבוצות לוחמים: האדומים (CLA) והכחולים (RVSF). לרשות השחקן עומדים מספר כלי נשק: שלושה סוגי רובים, רובה צלפים, סכין, אקדח, ורימונים. קיימים מצבי משחק שונים: Team Deathmatch Deathmatch One Shot One Kill Team One Shot One Kill Last Swiss Standing Team Survivor Survivor Pistol Frenzy Capture the flag - מצב המשחק הפופולרי ביותר ב-AssaultCube coopedit - עריכה משותפת של מפות בעוד התוכנה מתבססת על מנוע חופשי, רישיון השימוש בקובצי הנתונים של המשחק עצמו חופשי. רישיון השימוש מתיר הפצה לא מוגבלת, אך אוסר שינוי. בהפצת הלינוקס דביאן, המשחק נמצא במאגר non-free בשל סיבות אלה. מדיה וקבצים בנושא AssaultCube בוויקישיתוף אתר האינטרנט הרשמי של AssaultCube AssaultCube, באתר PCGamingWiki (באנגלית) פירוט על הרישיון מתוך תיעוד המשחק באתר המשחק תיאור בקשת יצירת החבילה AssultCube, מתוך מערכת ניהול הבאגים של דביאן
ברברה הפוורת'

ברברה הפוורת' (באנגלית: Barbara Hepworth; ‏10 בינואר 1903 – 20 במאי 1975) הייתה פסלת בריטית, חברת מסדר האימפריה הבריטית. הפוורת' הייתה מחשובי הפסלים המופשטים במאה ה-20 ובת דורו של הנרי מור. יצירותיה מוצגות באוספים רבים ברחבי העולם. הפוורת' נולדה בווייקפילד (אנ') שבמערב יורקשייר, שם שימש אביה כמודד קרקעות, ומאוחר יותר כחבר מועצה. ב-1920 החלה את הכשרתה כפסלת בבית הספר לאמנות לידס (Leeds School of Art). בשנת 1921, לאחר שזכתה במלגה, החלה ללמוד בקולג' המלכותי לאמנות בלונדון. מאוחר יותר בילתה זמן מה בלימוד פיסול באיטליה. בשנות ה-30 של המאה ה-20 הצטרפה הפוורת' אל חוג האמנים "הפשטה-יצירה" (Abstraction-Création) שהיה מזוהה עם האמנות הקונסטרוקטיביסטית. מאוחר יותר הייתה שותפה להקמת "מעגל", חוג אמנים בריטי שהוציא בשנת 1937 קובץ מאמרים קונסטרוקטיביסטי ובו התייחסויות לאמנותם של פיט מונדריאן ונחום גאבו. בשנת 1938 נישאה הפוורת' לאמן בן ניקולסון, נישואים שהסתיימו בשנת 1951. בשנת 1965 זכתה בתואר דיים (Dame). בשנת 1975 נספתה בשרפה בביתה שבסנט איב (St Ives) קורנוול. במבנה זה, בו מוקם הסטודיו שלה, נפתח, בשנת 1980 מוזיאון ברברה הפוורת' המוקדש ליצירותיה במסגרת גלריית טייט. מדיה וקבצים בנושא ברברה הפוורת' בוויקישיתוף אתר האינטרנט הרשמי של ברברה הפוורת' הסבר על ה"דודל" (שרבוט גוגל) שפרסמה גוגל לציון יום הולדתה ה-117 של ברברה הפוורת', באתר מנוע החיפוש "גוגל" (באנגלית) ברברה הפוורת', באתר אנציקלופדיה בריטניקה (באנגלית) ברברה הפוורת', באתר "Find a Grave" (באנגלית) ברברה הפוורת', באתר Discogs (באנגלית) סטיבן א. נאש (עורך), מאה שנות פיסול, מוזיאון תל אביב לאמנות, תל אביב, 1987, עמ' 59.
אוסאמה חמדאן

אוסאמה חמדאן (בערבית: أسامة حمدان; נולד ב-1965 בעיר עזה) הוא בכיר בארגון הטרור חמאס. כימאי בהכשרתו. חמדאן יליד מחנה הפליטים אל-בורייג' ברצועת עזה, בן למשפחה פלסטינית שנמלטה ב-1948 מהכפר אל-בטאני א-שרקי (אנ') שנחרב במלחמת העצמאות. המשפחה עקרה לכווית, שם למד חמדאן בתיכון וסיים את לימודיו ב-1982. הוא למד באוניברסיטת אל-ירמוכ באירביד שבירדן וסיים תואר ראשון בכימיה ב-1986. בתקופת לימודיו התוודע לקבוצת הסטודנטים הפלסטינים, תומכי האחים המוסלמים, בראשות ח'אלד משעל שפעלו משנות ה-80. לאחר סיום לימודיו חזר לכווית במגזר התעשייתי, עד גירוש הפלסטינים מכווית עקב התמיכה הפלסטינית בסדאם חוסיין בזמן מלחמת המפרץ. הוא ערק עם לסודאן ולאחר מכן ללבנון. ב-1994 החל לייצג את חמאס באיראן, וב-1998 חזר ללבנון כנציג חמאס במדינה. מדיה וקבצים בנושא אוסאמה חמדאן בוויקישיתוף Palestinian Personalities – Bio & Photos, web archive. org ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מוחמד נזאל

מוחמד נזאל (מכונה "אבו בראא'"; נולד ב-1962 בעמאן שבירדן), חבר הלשכה המדינית של חמאס ואחד מדובריה. מוצא משפחתו מקלקיליה, מאחת החמולות הגדולות בעיר. בשנים 1992–1999 הוא שימש כנציג חמאס בירדן, וכיום הוא חבר הלשכה המדינית של התנועה. למד בתיכון בכווית שבה הצטרף לפעילות של קבוצת הסטודנטים הפלסטינים האסלאמים, בראשותו של ח'אלד משעל. סיים תואר שני בכימיה באוניברסיטת קראצ'י, שם גם עמד בראש התאחדות הסטודנטים האסלאמים בפקיסטן. נזאל הצטרף לחמאס בשנת 1989. הוא עזב את ירדן בסוף שנות ה-90 של המאה ה-20 ועבר לסוריה, שם הוא מתגורר כיום. בכיר חמאס: אין התקדמות בעסקת שליט (אורכב 08.06.2020 בארכיון Wayback Machine), וואלה חדשות (דברי נזאל על מצבה של עסקת שחרור גלעד שליט) ניר יהב‏, מהפכה בחמאס: משעל יבטל הלשכה המדינית, באתר וואלה, 24 באפריל 2009 תמונת מוחמד נזאל באתר וואלה. עמדתו המתכחשת להכרה בישראל (אנגלית) באתר 'רשת איחוואן' - של האחים המוסלמים נאום נזאל באלג'יר סרטון - (ערבית) בפייסבוק תמונתו של נזאל וסיקור דבריו בוועידת ראשי ארגונים מוסלמיים למאבק נגד ישראל (אורכב 08.06.2020 בארכיון Wayback Machine) באתר ערוץ שתיים. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.